13 Penepa Abalama wātamba mu Edipito kakanda ku Nengeba,+ aye ne wandi mukaji ne byonso byawādi nabyo, ne Lota mwine kumo.2 Abalama wādi mpeta mukatampe wa bimunanwa, ne ndalama, ne olo.+3 Wādi utūla nkambi, wādi papa kadi papa, paādi utamba ku Nengeba wenda ku Betele, enka ne byaāfikile pa kifuko pādi pema wandi pa bukata bwa Betele ne Ai,+4 pene pawāubakile kisōkelo dibajinji. Kwine’ko Abalama wāita dijina dya Yehova.5 Ino Lota, mwine wādi wenda pamo na Abalama, nandi wādi na mikōko, ne bañombe ne mapema.6 Penepo ntanda keyēbabwenepo abo bonso mwa kushikatyila pamo; bintu byabo byāvudile bininge byakoma ne mwa kwikadila’bo pamo.7 Ponkapo balami ba bimunanwa bya Abalama ne ba bimunanwa bya Lota bēpotomeja. (Mu kine kitatyi’kya bene Kenani ne bene Pedizi bādi bashikete mu ntanda’ya.)+8 Ebiya Abalama wānena Lota+ amba: “Nakwisāshila, kekufwaninwepo kwikala lupotopoto pa bukata bwa ami ne abe ne pa bukata bwa balami ba luombe lwami ne lobe, mwanda twi bana na bana.9 Mwene ino ntanda yonso idi ku meso obe? Nakwisāshila, twishile kyaba. Shi wende ku lunkuso, nabya amiwa nkenda ku lundyo; ino shi wende ku lundyo, nabya amiwa nkenda ku lunkuso.”10 Ponkapo Lota wātulula meso wāmona’mba kipindi kyonso kya ntanda ya Yodano+ kyādi kisangilwe mema biyampe bwa budimi bwa Yehova,+ pamo bwa ntanda ya Edipito, kufika ne ku Zoale+ (Yehova papo wādi kaonakenye Sodoma ne Ngomola).11 Ponkapo Lota wātonga kipindi kyonso kya ntanda ya Yodano, wāvilwila nkambi yandi kutunduka. Penepo bēshila kyaba.12 Abalama wāshikata mu ntanda ya Kenani, ino Lota aye wāshikata mu bibundi bya mu kipindi kya ntanda’ya.+ Kupwa wākashimika pema wandi kubwipi na Sodoma.13 Ino bantu ba mu Sodoma bādi babi, babipya-mambo ba mu meso fututu balubila Yehova.+14 Abalama pa kupwa kwishiya na Lota, Yehova wāmunena’mba: “Nakwisāshila, tulula meso obe podi utale kungala ne kunshi, kutunduka ne kushika,15 mwanda ntanda yonso yomwene’i, nkakupa’yo abe ne lutundu* lobe ke kintu kyenu kya myaka na myaka.+16 Kadi nkalonga lutundu* lobe pamo bwa musenga wa panshi, amba shi muntu abwanye kubala musenga wa panshi, nankyo ne lutundu* lobe nalo lubwanya kubalwa.+17 Taluka, pita mu ino ntanda mu bula bwayo ne mu bunkimbwa bwayo, mwanda nkakupa’yo.”18 Ebiya Abalama wāikala nyeke mu mapema. Kupwa wāiya kashikete mu mityi mikatampe ya Mamela,+ idi mu Hebelona,+ wāubakila’ko ne Yehova kisōkelo.+
bem_Latn